
   REPUBLIKA HRVATSKA
 VARAŽDINSKA ŽUPANIJA
         OPĆINA VINICA
          Općinski načelnik

KLASA: 081-01/26-01/05
URBROJ: 2186-11-26-1
Vinica, 11. rujna 2026. godine

Na temelju članka 35.b stavak 1. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 48. Statuta Općine Vinica („Službeni vjesnik Varaždinske županije“ 30/20, 09/21), te članka 24. Poslovnika Općinskog vijeća Općine Vinica („Službeni vjesnik Varaždinske županije“ 57/09,11/13, 60/13, 109/21) podnosim Općinskom vijeću Općine Vinica 


Izvješće o radu općinskog načelnika
za razdoblje od 01.01.2026. do 30.06.2026. godine


Općinski načelnik Općine u obavljanju izvršne vlasti temeljene na članku 46. Statuta, priprema i predlaže opće akte te su u navedenom razdoblju održane tri sjednice Općinskog vijeća Općine Vinica te na raspravu i usvajanje upućeno 17 prijedloga akata koje je Općinsko vijeće usvojilo:

	Redni broj
	Klasifikacijska oznaka
	Predmet
	Nastanak

	1.
	024-04/26-01/06 
	Odluka o groblju
	09.04.2026.

	2.
	024-04/26-01/07
	Odluka o davanju prethodne suglasnosti na Opće
uvjete isporuke uslužne komunalne djelatnosti ukopa
pokojnika unutar groblja u Marčanu
	09.04.2026.

	3.
	024-04/26-01/08
	Odluka o usvajanju Plana zaštite od požara Općine
Vinica
	09.04.2026.

	4.
	024-04/26-01/09
	Godišnji provedbeni plan unapređenja zaštite od
požara za područje Općine Vinica za 2026. godinu
	09.04.2026

	5.
	024-04/26-01/10
	Odluka o usvajanju Procjene ugroženosti od požara i
tehnološke eksplozije Općine Vinica-
	09.04.2026.

	6.
	024-04/26-01/11
	Smjernice za organizaciju i razvoj sustava civilne
zaštite Općine Vinica od 2026. do 2029. godine
	09.04.2026.

	7.
	024-04/26-01/12
	Odluka o raspodjeli rezultata
	09.04.2026.

	8.
	024-04/26-01/13
	Odluka o davanju prethodne suglasnosti na
Pravilnika o unutarnjem ustrojstvu i načinu rada
Dječjeg vrtića Vinica
	09.04.2026.


	9.
	024-04/26-01/16
	Godišnji izvještaj o izvršenju Proračuna Općine Vinica za 2025. godinu
	28.05.2026.

	10.
	024-04/26-01/17
	Zaključak o prihvaćanju Izvješća o izvršenju Programa građenja komunalne infrastrukture za 2025. godinu

	28.05.2026.

	11.
	024-04/26-01/18
	Zaključak o prihvaćanju Izvješća o izvršenju Programa održavanja komunalne infrastrukture za 2025. godinu 

	28.05.2026.

	12.
	024-04/26-01/19
	Zaključak o prihvaćanju Izvješća o izvršenju Programa javnih potreba u društvenim djelatnostima Općine Vinica u 2025. godini 

	28.05.2026.

	13.
	024-04/26-01/20
	Zaključak o prihvaćanju Izvješća o izvršenju Programa utroška sredstava šumskog doprinosa za 2025. godinu 

	28.05.2026.

	14.
	024-04/26-01/21
	[bookmark: _Hlk167347537]Zaključak o prihvaćanju Izvješća o izvršenju Programa utroška sredstava naknade za zadržavanje nezakonito izgrađenih zgrada u prostoru za 2025. godinu 

	28.05.2026.

	15.
	024-04/26-01/22
	Zaključak o prihvaćanju Izvješća o izvršenju Programa utroška sredstava naknade za promjenu namjene poljoprivrednog zemljišta u 2025. godini 

	28.05.2026.

	16.
	024-04/26-01/23
	Zaključak o prihvaćanju Izvješća o izvršenju Programa utroška sredstava vodnog doprinosa za 2025. godinu

	28.05.2026.

	17.
	024-04/26-01/25
	Odluka o porezima Općine Vinica

	28.05.2026.



Predložen je 1 akt kojeg vijeće nije usvojilo:

	Redni broj
	Klasifikacijska oznaka
	Predmet
	Nastanak

	1.
	024-04/26-01/24
	Zaključak o usvajanju Izvješća o radu načelnika Općine Vinica u razdoblju od 01.07. do 31.12.2025. godine

	28.05.2026.




Tijekom izvještajnog razdoblja, uz obavljanje redovitih poslova i aktivnosti koje proizlaze iz zakonskih obveza i djelokruga Općine, značajan dio aktivnosti bio je usmjeren na pripremu i prijavu projekata na raspoložive natječaje i javne pozive, sklapanje i potpisivanje ugovora o dodjeli sredstava, praćenje provedbe projekata koji su u tijeku te realizaciju pojedinih projektnih aktivnosti. Među značajnijim projektima i aktivnostima izdvajaju se:

· Tijekom izvještajnog razdoblja provodi se projekt „Izrada i donošenje Prostornog plana Općine Vinica nove generacije putem elektroničkog sustava ePlanovi“ (kod Poziva: NPOO.C2.3.R3-I7.01), ukupne vrijednosti 33.000,00 EUR. Projekt se financira sredstvima Ministarstva prostornoga uređenja, graditeljstva i državne imovine u iznosu od 30.000,00 EUR, dok će se preostali iznos od 3.000,00 EUR financirati iz Proračuna Općine Vinica.

· Tijekom izvještajnog razdoblja provodi se projekt „Zaželi - Potpora i podrška“, koji se provodi u okviru Poziva „Zaželi - prevencija institucionalizacije“. Nositelj projekta je Općina Bednja, dok Općina Vinica sudjeluje kao partner na projektu. Za provedbu projekta odobrena su bespovratna sredstva u iznosu od 561.000,00 EUR, a projekt financira Ministarstvo rada, mirovinskoga sustava, obitelji i socijalne politike. Svrha projekta je pružanje usluge potpore i podrške u svakodnevnom životu starijim osobama i osobama s invaliditetom s područja općina Bednja i Vinica, čime se doprinosi povećanju njihove socijalne uključenosti, kvaliteti života te prevenciji institucionalizacije.

· Pokrenut je postupak nabave za izvođenje radova na izgradnji pump track staze te je donesena Odluka o odabiru izvođača. Projekt je odobren u okviru LAG natječaja za provedbu tipa intervencije 11.3.1. „Potpora izgradnji i rekonstrukciji javne infrastrukture LAG područja“, a Agencija za plaćanja u poljoprivredi, ribarstvu i ruralnom razvoju donijela je Odluku o dodjeli sredstava kojom je za provedbu projekta odobrena potpora u iznosu od 62.660,00 EUR.

· Tijekom izvještajnog razdoblja provodi se projekt „Sportske, edukativne i tradicijske aktivnosti u Općini Vinica“, u okviru Poziva za dodjelu bespovratnih sredstava „Provedba edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“, Ministarstva demografije i useljeništva. Ukupna vrijednost prijavljenog projekta iznosi 61.242,30 EUR, od čega su Općini Vinica odobrena bespovratna sredstva u iznosu od 48.993,84 EUR, dok se preostali dio sredstava osigurava u Proračunu Općine Vinica. Tijekom izvještajnog razdoblja realizirani su planirani sportski, edukativni i tradicijski programi i aktivnosti namijenjene korisnicima projekta.

· Temeljem pozitivno ocijenjene projektne prijave „Centar kreativnih i kulturnih industrija UPVŽ“, podnesene na Poziv za dostavu projektnog prijedloga u postupku izravne dodjele „ITU - Centar kreativnih i kulturnih industrija UPVŽ“ Ministarstva regionalnoga razvoja i fondova Europske unije, sklopljen je Ugovor o dodjeli bespovratnih sredstava. Ukupna vrijednost projekta iznosi 5.570.398,19 EUR, od čega su odobrena bespovratna sredstva u iznosu od 4.734.838,44 EUR. Nositelj projekta je Pučko otvoreno učilište Varaždin, dok Općina Vinica sudjeluje u provedbi projekta kao jedan od projektnih partnera. Projekt se sufinancira sredstvima Integriranog teritorijalnog programa 2021. - 2027. Vrijednost projektnih aktivnosti koje se odnose na Općinu Vinica iznosi 270.759,00 EUR, od čega će se sredstvima Ministarstva sufinancirati iznos od 230.145,15 EUR, dok će se preostali iznos od 40.613,85 EUR osigurati u Proračunu Općine Vinica.

· U tijeku su radovi sukladno projektu „Sportski centar Vinica – Nogometno igralište“, prijavljenog na Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina za 2025. godinu, Ministarstva turizma i sporta. Ministarstvo je odobrilo sufinanciranje provedbe projekta u iznosu od 226.180,00 eura, a preostali dio financira se iz Proračuna Općine Vinica. 

· U izvještajnom razdoblju nastavljene su aktivnosti na pripremi projekta „Unaprjeđenje kulturno-povijesne baštine za razvoj cjelogodišnje turističke ponude UPVŽ“, koji se provodi u okviru ITU mehanizma, a u kojem Općina Vinica sudjeluje kao projektni partner. Prijavitelj i nositelj projekta je Grad Varaždin. Početkom godine općinski načelnik, zajedno s predstavnicima ostalih projektnih partnera, potpisao je Sporazum o partnerstvu kojim su uređeni međusobni odnosi i obveze partnera u pripremi i provedbi zajedničkog projekta, dok je u travnju podnesen projektni prijedlog. Ukupna vrijednost prijavljenog projekta iznosi 12.802.472,03 EUR, od čega su predviđena bespovratna sredstva Europskog fonda za regionalni razvoj u iznosu od 6.973.961,29 EUR. Vrijednost projektnih aktivnosti koje se odnose na Općinu Vinica iznosi 2.557.947,20 EUR, od čega je predviđeno sufinanciranje bespovratnim sredstvima u iznosu od 1.933.452,66 EUR, dok će Općina Vinica iz vlastitog Proračuna osigurati 624.494,54 EUR. Projekt obuhvaća obnovu i valorizaciju kulturno-povijesnih lokaliteta na području Urbanog područja Varaždin, među kojima je i Kurija Patačić u Općini Vinica. Provedbom projekta planira se izvođenje radova na prenamjeni i rekonstrukciji Kurije Patačić te njezino stavljanje u funkciju kao javne kulturno-turističke infrastrukture.

· Na Poziv Ministarstva demografije i useljeništva „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ Općina Vinica podnijela je projektni prijedlog za opremanje i uređenje dječjeg igrališta na Sportskom centru Vinica. Za provedbu projekta donesena je Odluka o financiranju kojom su Općini Vinica odobrena bespovratna sredstva u iznosu od 35.000,00 EUR. Provedbom projekta planirana je nabava i postavljanje vanjskih dječjih igrala i pripadajuće opreme, čime će se dodatno unaprijediti sadržaji namijenjeni djeci i obiteljima na području Općine Vinica.

· Na Poziv Ministarstva unutarnjih poslova za prijavu projekata iz područja sigurnosti cestovnog prometa na području Republike Hrvatske za 2026. godinu - Sanacija potencijalno opasnih mjesta, Općina Vinica podnijela je projektni prijedlog za izgradnju pješačke staze u naselju Marčan. Ukupna vrijednost prijavljenog projekta iznosi 142.537,58 EUR, dok zatraženi iznos sufinanciranja Ministarstva unutarnjih poslova iznosi 92.991,51 EUR. Provedbom projekta planira se unaprijediti sigurnost pješaka i ostalih sudionika u prometu na predmetnoj dionici.

· Na Javni poziv Ministarstva prostornoga uređenja, graditeljstva i državne imovine za sufinanciranje projekata gradova i općina u 2026. godini Općina Vinica podnijela je projektni prijedlog za uređenje Školske ulice u Gornjem Ladanju. Ukupna vrijednost prijavljenog projekta iznosi 101.028,78 EUR, dok zatraženi iznos sufinanciranja Ministarstva iznosi 60.000,00 EUR. Preostali dio potrebnih sredstava za provedbu projekta osigurat će se iz Proračuna Općine Vinica.

· Završena je realizacija projekta „Pametna i održiva rješenja i usluge u Općini Vinica“, koji je proveden uz sufinanciranje Fonda za zaštitu okoliša i energetsku učinkovitost. Ukupna vrijednost projekta iznosi 91.345,98 EUR, od čega je Fond osigurao sredstva u iznosu od 40 % ukupne vrijednosti projekta. U okviru projekta provedene su aktivnosti usmjerene na uvođenje pametnih i održivih rješenja u upravljanju prometom, prostorom i javnim uslugama. Uspostavljen je pametni pješački prijelaz, meteorološka postaja, vizualizacijski panel, uveden je WebGIS sustav za upravljanje prostornim podacima te su implementirana rješenja za praćenje okolišnih i meteoroloških pokazatelja. Provedbom projekta unaprijeđena je sigurnost u prometu, dostupnost i obrada prostornih.

Tijekom izvještajnog razdoblja održani su brojni radni sastanci s predstavnicima javnih ustanova i drugih nadležnih tijela, među kojima su Hrvatske vode, Županijska uprava za ceste, Čistoća, Varkom i drugi, radi rješavanja pitanja od značaja za funkcioniranje i daljnji razvoj Općine Vinica.  Održavani su i radni sastanci sa županom Varaždinske županije te predstavnicima tijela i institucija čije je djelovanje povezano s područjem Općine Vinica, kao i koordinacije načelnika gradova i općina. U okviru obavljanja službenih i protokolarnih obveza načelnik je sudjelovao na svečanim sjednicama, obilježavanjima, otvorenjima i drugim službenim događanjima u Republici Hrvatskoj i Republici Sloveniji. Tijekom izvještajnog razdoblja službeno je boravio u Lenartu, Mariboru, Ludbregu, Krapini te Općini Vinodolskoj, gdje je sudjelovao na događanjima od kulturnog, društvenog i protokolarnog značaja, među kojima su svečane sjednice predstavničkih tijela, obilježavanje slovenskog kulturnog praznika, tradicionalno obilježavanje reza najstarijeg trsa u Mariboru te otvorenje sportskih igara učenika u Krapini. Sudjelovanjem na navedenim sastancima i događanjima nastavljena je suradnja s javnim ustanovama, nadležnim tijelima, jedinicama lokalne i regionalne samouprave te drugim institucijama i partnerima iz Republike Hrvatske i Republike Slovenije.

Općina Vinica sudjelovala je u organizaciji i pružala potporu manifestacijama koje se održavaju na području općine, a koje imaju važnu ulogu u očuvanju lokalne tradicije, kulturne baštine i društvenog života zajednice. Održavanje takvih manifestacija doprinosi promociji lokalnih vrijednosti i identiteta Općine Vinica, potiče povezivanje i uključivanje građana te pridonosi razvoju kulturnih, turističkih i gospodarskih aktivnosti. Ujedno predstavljaju prostor za očuvanje običaja, međusobnu suradnju udruga, ustanova i drugih dionika te jačanje zajedništva među stanovnicima. Općina Vinica i nadalje će pružati potporu manifestacijama i inicijativama koje doprinose očuvanju tradicije, promociji područja općine te unapređenju kvalitete društvenog i kulturnog života lokalne zajednice.

Među značajnijim događanjima bili su:
Noć muzeja u „Etno kući“, Vincekovo, 25.- Izložba vina, u suradnji sa udrugom vinogradara „Vinea“ Vinica, godišnje skupštine udruga s područja Općine Vinica; 17. Tjedan smijeha Kerekesh teatra sa predstavom „Kako je sve počelo“, Proljetno čišćenje okoliša na području Općine Vinica u suradnji s Lovačkom udrugom „Opeka“, 11. seoske igre u organizaciji Udruge za sport i rekreaciju Kapla, radionice Dječjeg vrtića Vinica „Uskrsna čarolija“ te radionica povodom Valentinova u viničkoj Etno kući.

U sklopu obilježavanja Dana Općine Vinica 2026. godine organiziran je bogat program kulturnih, obrazovnih, sportskih, vjerskih i društvenih događanja namijenjenih svim generacijama. Program je započeo Smotrom dječjeg dramskog stvaralaštva na kajkavskom narječju „Vinkajček“, a nastavljen je Sportskim danom Osnovne škole Vinica te Danom otvorenih vrata i Kvizom znanja. U sklopu obilježavanja održan je i Dan Srednje škole Arboretum Opeka, sadnja najstarijeg trsa na svijetu u atriju Dvorca Opeka te Svečana sjednica povodom Dana Općine. 

Svečanoj sjednici povodom Dana Općine Vinica prisustvovali su brojni predstavnici državne, regionalne i lokalne vlasti, javnih ustanova, trgovačkih društava, obrazovnih ustanova, vjerskih zajednica te drugih institucija i organizacija, među kojima:
· predsjednik Županijske skupštine Varaždinske županije Krunoslav Lukačić
· gradonačelnik Grada Lepoglave Željko Šoštarić
· saborska zastupnica te predstavnica slovenske nacionalne manjine u Varaždinskoj županiji Barbara Antolić Vupora
· gradonačelnik Grada Ludbrega Dubravko Bilić
· gradonačelnik Grada Novog Marofa Siniša Jenkač
· saborski zastupnik i načelnik Općine Gornji Kneginec Goran Kaniški
· gradonačelnik Grada Varaždina Neven Bosilj
· savjetnik predsjednika Republike Hrvatske za odnose s lokalnom i regionalnom samoupravom Nikša Peronja
· ravnatelj Srednje škole „Arboretum Opeka“ Dragan Brkić
· predsjednica Općinskog vijeća Općine Vinica Melani Gavrić
· župan Varaždinske županije Anđelko Stričak
· saborski zastupnik Predrag Štromar
· predsjednik Hrvatske zajednice općina i načelnik Općine Konavle Božo Lasić, zajedno s predstavnicima Hrvatske zajednice općina
· župan Občine Ormož Danijel Vrbnjak
· župan Občine Lenart Janez Kramberger
· gradski viničar Grada Maribora Stane Kocutar
· načelnik Općine Breznički Hum Darko Žugčić
· zamjenik gradonačelnika Grada Ivanca Marko Friščić
· načelnik Općine Petrijanec Željko Posavec
· predstavnici Policijske uprave varaždinske Siniša Brkinjač i Leonardo Sakač
· načelnik Općine Štrigova Stanislav Rebernik
· predstavnik Občine Sveti Andraž v Slovenskih goricah Danilo Pučko
· načelnik Vinodolske općine Daniel Grbić
· direktor društva Varkom d.o.o. Bruno Ister
· predsjednik Općinskog vijeća Općine Cestica Darko Majhen
· prečasni Valent Posavec
· velečasni Mario Filipović
· ravnateljica Osnovne škole Vinica Mirjana Jambriško
· ravnateljica Dječjeg vrtića Vinica Ksenija Humek
· predsjednik Općinskog vijeća Općine Donja Voća Branko Jakopec
· predsjednik Općinskog vijeća Općine Trnovec Bartolovečki Stjepan Mikulić
· načelnik Općine Martijanec Branimir Nađ
· načelnik Općine Jalžabet Rajko Solar
· predsjednica Turističke zajednice područja Sjever Zagorja Anica Šimunec
· predstavnica društva Čistoća d.o.o. Mateja Flegar
· ravnatelj Javne ustanove „Priroda Varaždinske županije“ Kristijan Bizek
· direktor društva Vodogradnja d.o.o. Mario Lačković.

Večernji program upotpunili su koncerti grupe Colonia uz predgrupu TS Frikovi te Ivana Zaka uz predgrupu Tri boema, održani na Sportskom centru Vinica. Na blagdan sv. Marka održana je sveta misa u Crkvi sv. Marka evanđelista. Sportski dio programa obuhvatio je Kup Općine u lovu ribe udicom na plovak u organizaciji ŠRK Vinica, kao i Memorijalni turnir „Mladen Kasun“ u organizaciji udruge Sinovi domovine. U Velikoj dvorani Općine Vinica održan je i koncert ŽVS „Leluje“. U okviru programa održana je i pješačka tura „Od kurije do kurije“ u organizaciji Turističke zajednice područja Sjever Zagorja, obilježena je 35. obljetnica Udruge 35. bojne 1. gardijske brigade „Tigrovi“ kod Spomen obilježja Vinica i u Dvorcu  Opeka, a na Sportskom centru Vinica održana je Olimpijada dječjih vrtića. Program obilježavanja zaključen je manifestacijom „Dani dvoraca Sjevera Zagorja“ održanom u Dvorcu Opeka.

Načelnik Općine Vinica pružio je podršku djeci i djelatnicima Dječjeg vrtića Vinica koji su predstavljali Općinu Vinica na Ormoškom fašniku. Svojom prisutnošću dodatno je istaknuo važnost potpore radu vrtića, dječjem stvaralaštvu te očuvanju lokalne tradicije i identiteta. 

U cilju pružanja dodatnih sadržaja za djecu i mlade, načelnik je omogućio korištenje prostora Općine Vinica Plesnom klubu Feel, čime je djeci s područja općine približen ples te im je omogućeno uključivanje u plesne aktivnosti u vlastitoj lokalnoj zajednici.

Suradnja sa svim udrugama, vatrogasnim i športskim društvima koje se financiraju iz Proračuna Općine je odlična i dvosmjerna. Potpisani su Ugovori o financiranju programa Udruga s 14 udruga koje imaju sjedište u Općini Vinica i 3 udruge koje nemaju sjedište u Vinici, ali djeluju na području općine u ukupnom iznosu od 62.900,00 eura.

Održane su dvije javne rasprave u postupku donošenja Prostornog plana uređenja Općine Vinica nove generacije. 

U skladu s planiranim sredstvima u proračunu, građanima su isplaćivane odgovarajuće potpore kao što su :
· potpore za novorođenčad
· potpore umirovljenicima za Uskrs
· sufinanciranje prijevoza za učenike srednjih škola, 
· potpore studentima, 
· novčane pomoći učenicima srednjih škola 
· potpore mladim obiteljima u stambenom zbrinjavanju te kućanstvima, 
· potpore u poboljšanju energetske učinkovitosti kuća 
· potpore OPG ovima i poduzetnicima za nabavu opreme 
· potpore poljoprivrednicima i pčelarima - potpora za osiguranje usjeva i trajnih nasada, potpora za okrupnjavanje poljoprivrednog zemljišta, nabavu voćnih i loznih sadnica
· sufinanciranje smještaja u domove za starije i nemoćne
· sufinanciranje smještaja djece u druge vrtiće

U proteklom su razdoblju redovno sufinancirani troškovi predškolskog odgoja odnosno zbrinjavanja djece u dječjim vrtićima te svih dodatnih potreba Dječjeg vrtića Vinica kao našeg proračunskog korisnika. Udio sufinanciranja za troškove vrtića iznosi 70% ekonomske cijene vrtića. 

Općina Vinica kontinuirano provodi mjere i aktivnosti usmjerene na potrebe svih dobnih skupina svojih stanovnika. Kroz potpore za novorođenu djecu, ulaganja u predškolski odgoj i osnovno školstvo te druge programe namijenjene djeci i mladima stvaraju se uvjeti za njihov kvalitetan razvoj i odrastanje. Istodobno se pruža potpora radu udruga, vatrogastva i drugih organizacija koje svojim djelovanjem pridonose društvenom, kulturnom, sportskom i ukupnom životu lokalne zajednice. Posebna pažnja usmjerena je i na potrebe starijih osoba i umirovljenika kroz različite oblike pomoći, potpore, programe i sadržaje kojima se nastoji pridonijeti njihovoj socijalnoj sigurnosti i kvaliteti života. Provedbom navedenih mjera i aktivnosti Općina nastoji osigurati uravnotežen pristup potrebama svojih stanovnika te kontinuirano unapređivati kvalitetu života na području Općine Vinica.

ZAKLJUČAK: 
U Izvješću o radu načelnika za razdoblje od 1. siječnja do 30. lipnja 2026. godine prikazane su najvažnije aktivnosti i poslovi provedeni u okviru izvršavanja dužnosti načelnika te djelovanja Općine Vinica u navedenom razdoblju. Tijekom izvještajnog razdoblja poseban naglasak bio je na provedbi i praćenju projekata, pripremi i podnošenju novih projektnih prijava, realizaciji planiranih aktivnosti, odgovornom izvršavanju Proračuna te suradnji s javnim ustanovama, nadležnim tijelima, jedinicama lokalne i regionalne samouprave i drugim institucijama. Načelnik je sudjelovao na radnim sastancima, koordinacijama, službenim i protokolarnim događanjima, svečanim sjednicama, obilježavanjima i drugim događajima u Republici Hrvatskoj i Republici Sloveniji. Nastavljena je i suradnja s udrugama, vatrogastvom te drugim organizacijama i dionicima koji djeluju na području Općine Vinica. Istodobno su se provodile aktivnosti usmjerene na unapređenje komunalne, prometne i društvene infrastrukture, razvoj sadržaja za djecu i mlade, potporu starijim osobama i umirovljenicima, očuvanje kulturne baštine i lokalne tradicije te podizanje kvalitete života stanovnika Općine Vinica. Sve aktivnosti provedene su u okviru zakonom propisanih ovlasti načelnika, Statuta Općine Vinica, donesenih programa i Proračuna Općine Vinica, uz kontinuirano praćenje potreba lokalne zajednice i mogućnosti daljnjeg razvoja Općine.


							OPĆINSKI NAČELNIK OPĆINE VINICA
								  dr. sc. Branimir Štimec, prof.

